**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Saskaņā ar Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktu šo sadaļu neaizpilda.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) sagatavots, pamatojoties uz:- Rīgas apgabaltiesas Civillietu tiesas kolēģijas 2019.gada 28.oktobra spriedumu lietā Nr.C30598118 un Latvijas Republikas Senāta rīcības sēdes 2020.gada 31.marta lēmumu lietā Nr.C30598118, SKA-560/2020 (turpmāk – Senāta lēmums);- Ministru kabineta 2018. gada 17. jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Valsts policijas Kurzemes reģiona pārvaldes Ventspils iecirkņa Kriminālpolicijas nodaļas izmeklētāja 2011.gada 29.septembra lēmumu par rīcību ar lietisko pierādījumu Nodrošinājuma valsts aģentūrai (turpmāk – Aģentūra) glabāšanā tika nodots krimināllietā Nr.11151031411 kā lietiskais pierādījums izņemtais transportlīdzeklis VOLVO FH12 ar ārvalsts reģistrācijas numuru BB04722 (turpmāk - Transportlīdzeklis). Transportlīdzeklis tika izņemts krimināllietā Nr.11151031411, jo, veicot reģistrācijas darbības ar Transportlīdzekli, VAS “Ceļu satiksmes drošības direkcija (turpmāk – CSDD) attiecībā uz Transportlīdzekli tika konstatēts Spānijas tiesībsargājošo iestāžu ievietots ziņojums Šengenas informācijas sistēmā.Ar Valsts policijas Galvenās kriminālpolicijas pārvaldes starpniecību no Spānijas tiesībsargājošām iestādēm 2012.gada 26.aprīlī un 23.maijā tika saņemta informācija, ka Transportlīdzeklis tika nozagts Spānijā, ka tā īpašnieks ir ESTRUCTURAS METALICAS Y CONSTRUCCIONES CANOVAS S A (turpmāk - Īpašnieks) un ka Spānijas Muricia pilsētas miertiesa pieprasa neatdot šo transportlīdzekli, kamēr tiesa izskata ar šo transportlīdzekli saistīto lietu.Spānijas tiesībsargājošās iestādes ar Valsts policijas Galvenās kriminālpolicijas pārvaldes starpniecību vairākkārt tika informētas par Transportlīdzekļa izņemšanu un uzglabāšanu Latvijā, aicinot pieņemt lēmumu par turpmāku rīcību ar Transportlīdzekli. Tomēr nekāda turpmāka informācija no Spānijas varas iestādēm netika saņemta.Ņemot vērā to, ka saistībā ar Transportlīdzekli Latvijā nav izdarīts noziedzīgs nodarījums un Transportlīdzekļa turpmāka uzglabāšana rada ievērojamus zaudējumus valstij, ar Valsts policijas Kurzemes reģiona pārvaldes Ventspils iecirkņa Kriminālpolicijas nodaļas izmeklētāja 2016.gada 12.janvāra lēmumu kriminālprocess Nr.11151031411 tika izbeigts, vienlaikus nolemjot atdot Transportlīdzekli tā Īpašniekam, izskaidrojot, ka sešu mēnešu laikā no paziņojuma saņemšanas ir nepieciešams izņemt Transportlīdzekli no tā glabāšanas vietas Latvijā. Šajā lēmumā tika noteikts, ja sešu mēnešu laikā īpašnieks automašīnu neizņems, to ir lietderīgi realizēt un iegūtos līdzekļus ieskaitīt valsts budžetā.Saskaņā ar Kriminālprocesa likuma 240.panta ceturto daļu, ja divu mēnešu laikā no paziņojuma nosūtīšanas dienas lietiskā pierādījuma īpašnieks vai likumīgais valdītājs nav izņēmis attiecīgo lietisko pierādījumu, šo lietisko pierādījumu atbilstoši spriedumā vai lēmumā norādītajam iznīcina vai realizē. Ministru kabineta 2011.gada 27.decembra noteikumu Nr.1025 "Noteikumi par rīcību ar lietiskajiem pierādījumiem un arestēto mantu” 45.punkts paredz, ja lietiskā pierādījuma īpašnieks vai likumīgais valdītājs Kriminālprocesa likumā noteiktajā termiņā pēc dienas, kad procesa virzītājs nosūtījis paziņojumu par pieņemto nolēmumu, kas nosaka lietiskā pierādījuma atdošanu, nepārņem tam atdodamo lietisko pierādījumu, Aģentūra to realizē vai iznīcina. Saskaņā ar šo noteikumu 48.punktu, līdzekļus, kas gūti, realizējot lietisko pierādījumu, Aģentūra ieskaita valsts pamatbudžeta ieņēmumos.Ņemot vērā to, ka Transportlīdzekļa īpašnieks Kriminālprocesa likumā un izmeklētāja lēmumā norādītajā termiņā Transportlīdzekli neizņēma, Aģentūra 2016.gada 14.oktobrī Transportlīdzekli realizēja izsolē. Saskaņā ar 2016.gada 21.oktobra pirkuma līgumu Aģentūra pārdeva Transportlīdzekli par noteikto pirkuma maksu 16 166,66 *euro*. Pirkuma maksu Transportlīdzekļa pircējs samaksāja un Aģentūra to ieskaitīja valsts pamatbudžeta ieņēmumos.Transportlīdzekļa pircējam, veicot īpašuma tiesību reģistrāciju CSDD, reģistrācija tika atteikta, jo Šengenas informācijas sistēmā joprojām bija spēkā Spānijas tiesībsargājošo institūciju ievietots ziņojums par Transportlīdzekļa atrašanos starptautiskajā meklēšanā. Ar Valsts policijas Galvenās kriminālpolicijas pārvaldes starpniecību vairākkārt sazinoties ar Spānijas tiesībsargājošām iestādēm, netika panākta minētā ziņojuma izņemšana no Šengenas informācijas sistēmas.Transportlīdzekļa pircējs vērsās Aģentūrā ar prasību atcelt pirkuma līgumu. Aģentūra nepiekrita pirkuma līguma atcelšanai, jo Transportlīdzeklis tika realizēts, ievērojot Kriminālprocesa likuma normas, jo tā īpašnieks noteiktajā termiņā transportlīdzekli nebija pārņēmis. Pamatojoties uz Transportlīdzekļa pircēja pieteikumu, Rīgas apgabaltiesas Civillietu tiesas kolēģija ar 2019.gada 28.oktobra spriedumu lietā Nr.C30598118 nolēma:1. Atzīt par spēkā neesošu 2016.gada 21.otobrī noslēgto pirkuma līgumu par Transportlīdzekļa pārdošanu;
2. Uzlikt par pienākumu Aģentūrai pieņemt atpakaļ Transportlīdzekli un atmaksāt Transportlīdzekļa pircējam pirkuma maksu 16 166,66 *euro* apmērā;
3. Piedzīt no Aģentūras par labu Transportlīdzekļa pircējam likumiskos procentus, zaudējumus, tiesāšanas izdevumus un ar lietas vešanu saistītos izdevumus pavisam kopā 9 935,07 *euro* apmērā.

Saistībā ar Aģentūras iesniegto kasācijas sūdzību 2020.gada 31.martā tika pieņemts Latvijas Republikas Senāta rīcības sēdes lēmums, ar kuru tika atteikts ierosināt kasācijas tiesvedību. Saskaņā ar Civilprocesa likuma 434.panta otrās daļas 1.punktu, 2020.gada 31.martā ir stājies spēkā minētais Rīgas apgabaltiesas Civillietu tiesas kolēģijas 2019.gada 28.oktobra spriedums.Ņemot vērā iepriekš minēto, Iekšlietu ministrija ir sagatavojusi rīkojuma projektu, kas paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Iekšlietu ministrijai (Nodrošinājuma valsts aģentūrai) finansējumu 26 102 *euro* apmērā, lai izpildītu Rīgas apgabaltiesas Civillietu tiesas kolēģijas 2019.gada 28.oktobra spriedumu lietā Nr.C30598118.Rīgas apgabaltiesas Civillietu tiesas kolēģijas 2019.gada 28.oktobra spriedumā lietā Nr.C30598118 ir noteikts termiņš sprieduma labprātīgai izpildei - 10 dienas no sprieduma spēkā stāšanās, tas ir līdz 2020.gada 10.aprīlim. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi |  | 26 102 | 0 |  | 0 | 0 | 0 |
| 2.1. valsts pamatbudžets |  | 26 102 | 0 |  | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -26 102 | 0 |  | 0 | 0 | 0 |
| 3.1. valsts pamatbudžets | 0 | -26 102 | 0 |  | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 26 102 | X | 0 | X | 0 | 0 |
| 5. Precizēta finansiālā ietekme | X | 0 | X |  | X | 0 | 0 |
| 5.1. valsts pamatbudžets | 0 |  | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts paredz piešķirt finansējumu 26 102 *euro* apmērā Rīgas apgabaltiesas Civillietu tiesas kolēģijas 2019.gada 28.oktobra sprieduma lietā Nr.C30598118 izpildei. Nepieciešamā finansējuma aprēķins atbilstoši Rīgas apgabaltiesas Civillietu tiesas kolēģijas 2019.gada 28.oktobra spriedumam lietā Nr.C30598118:1. Atmaksājamā transportlīdzekļa pirkuma maksa: 16 166,66 *euro*;
2. Piedzītie likumiskie procenti: 1 535,77 *euro*;
3. Piedzītie zaudējumi: 4 474,10 *euro*;
4. Piedzītie tiesāšanās izdevumi: 1 072,00 *euro*;
5. Piedzītie ar lietas vešanu saistītie izdevumi: 2 853,20 *euro*.

KOPĀ: 26 101,73 *euro* (EKK 6510 “Kompensācijas, kuras izmaksā fiziskām un juridiskām personām, pamatojoties uz Latvijas tiesu un lēmējiestādes nolēmumiem”). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaits nemainās. |
| 8. Cita informācija | Nav.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|   **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekme uz pārvaldes funkcijām un institucionālo struktūru. Netiek veidotas jaunas institūcijas, un netiek veikta esošo institūciju likvidācija. |
| 3. | Cita informācija | Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

M.Rāzna 29454798

martins.razna@agentura.iem.gov.lv